بریتانیا صنایع کونفدراسیونو (CBI) باشقانی کارولین فایربایرن، اینگیلتره‌نین آوروپا بیرلیگین‌دن آنلاشماسی شکیلده آیریلماسی‌نین (بریکسیت) اسکاتلنده ایللیک خرجی‌نین تخمینن 14 میلیارد استرلینگ اولاجاغینی ایفاده ائتدی.
بی.بی.سی رادیوسونا آچیقلامالاردا اولان، فایربایرن، اینگیلتره‌نین آوروپا بیرلیگیندن آنلاشماسیز شکیلده آیریلماسی‌نین اسکاتلند‌دکی موسسیسه‌لرین فعالیت‌لرینی بؤیوک ریسکه سوخاجاغینی ایفاده ائتدی.
فایربایرن، آنلاشماسیز آیریلیغین اسکاتلنده ایللیک خرجی‌نین ایسه تخمینن 14 میلیارد استرلینگ اولاجاغینی سؤیله‌دی. فایربایرن، "بریکسیته راضیلاشماسیز آیری‌لیق موضوعسوندا سون درجه نیگرانیق. اینگیلیس حکومتی‌نین بیر نؤمره‌لی ایلک نؤوبه‌ده راضی‌لاشماقلا بیرلیک‌دن آیریلماق اولماسی لازیم اولدوغونو دوشونوروک. "ایفاده‌سینی ایستیفاده ائتدی.
آوروپا بیرلیگی ایله ایش ائدن اسکوچ شیرکت‌لرین سون درجه ناراحات اولدوغونو وورغولایان فایربایرن، "ایندی‌دن اسکوچ شیرکت‌لرله ایش ائدن آوروپا‌لی موشتری‌لرین راضیلاشما‌لارینی لغو ائتدیگینی گؤروروک. 'سیزینله بو آندا ایش ائتمک چوخ مورککب و ریسک‌لی. آوروپا‌لی تجهیزاتچی تاپاجاغیق "دئییرلر." شکلینده دانیشدی.
فایربایرن، "اسکاتلندده تام زامان اوره‌تیم، ایقتیصاد اوچون سون درجه اهمیت‌لی. بو موضوعدا جیدی ناراحات‌لیق وار. اونسوز دا بو گؤره بریکسیت ایقتیصاد اوزرین‌دکی تأثیرلرینی گؤره بیلیریک. "دئیه بیلدیرمیش‌دیر.
ساندی تایمز قزئتی، دونن اینگیلیس حکومتی‌نین سون بیر آی ایچینده حاضیرلادیغی راضیلاشماسی بریکیت سناریوسونو نوماییش ائتدیرمیشدی.
بو سناریویا گؤره، اؤلکه راضیلاشماسیز آیری‌لیق وضعیتینده نفت، قیدا و درمان بحرانی ایله قارشی-قارشییا قالماسی گؤزلنیلیر.
